Държавен вестник, бр. 94, 2011 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  94
1. Обявява търг с тайно наддаване за издаване 
на разрешение за ползване на индивидуално опре­
делен ограничен ресурс – радиочестотен спектър 
за осъществяване на електронни съобщения чрез 
електронна съобщителна мрежа за широколентов 
безжичен достъп (BWA) с национално покритие при 
използване на индивидуално определен ограничен 
ресурс – радиочестотен спектър – 1 честотен блок 
от 42 MHz в обхват 3,5 GHz със срок 10 години. 
2. В търга могат да участват физически лица – ед­
нолични търговци, и юридически лица, които да 
отговарят на следните изисквания, респективно 
ограничения:
2.1. Кандидатът е необходимо да притежава 
опит в осъществяване на обществени електронни 
съобщения (за опит се приема и осъществяването 
на обществени електронни съобщения от свързани 
с кандидата лица по смисъла на § 1 от допълни­
телните разпоредби на Търговския закон). 
2.2. Кандидатът е необходимо да е реализирал 
над 3 000 000 лв. годишен оборот за 2010 г. (обо­
ротът може да е реализиран и от свързани с кан­
дидата лица по смисъла на § 1 от допълнителните 
разпоредби на Търговския закон).
2.3. Кандидатът в случай, че не е местно юри­
дическо лице или юридическо лице, регистрирано 
в държава – членка на Европейския съюз, се 
задължава, че ако спечели търга, ще регистрира 
местно юридическо лице, което е 100 % негова 
собственост, на което Комисията за регулиране на 
съобщенията ще прехвърли разрешението и което 
единствено ще има правото да осъществява елек­
тронни съобщения въз основа на разрешението.
2.4. В търга не могат да участват лица, които 
имат изискуеми задължения към КРС.
2.5. В търга не могат да участват лица, които 
са свързани лица по смисъла на § 1 от допълни­
телните разпоредби на Търговския закон.
3. Тръжните книжа, утвърдени с решение на 
Комисията за регулиране на съобщенията, могат 
да се закупят на адрес: Комисия за регулиране на 
съобщенията (КРС), София, ул. Гурко 6, ет. 2, стая 
№ 203, всеки работен ден от 9,30 до 12,30 ч. и от 
13 до 17 ч. в срок, започващ да тече от първия 
работен ден, следващ деня на обнародване на ре­
шението в „Държавен вестник“, и изтичащ на 22 
декември 2011 г. включително.
4. Таксата за закупуване на тръжните книжа 
е 4000 лв. в съответствие с чл. 9, ал. 1, т. 12.1 от 
Тарифата за таксите, които се събират от КРС 
за 2011 г. по Закона за електронните съобщения, 
приета с ПМС № 336 от 29.12.2010 г. (ДВ, бр. 3 
от 2011 г.). Тази такса се заплаща предварително в 
брой в касата на КРС – ет. 2, стая № 208, или се 
внася по банкова сметка на КРС: титуляр: Коми­
сия за регулиране на съобщенията; IBAN сметка: 
BG78 BNBG 9661 30 001226 01; BIC код: BNBG 
BGSD; банка: Българска народна банка, пл. Княз 
Александър Първи 1. 
5. При закупуване на тръжните книжа законните 
или изрично упълномощените представители на 
заинтересованите лица са длъжни да представят: 
документ за самоличност и документ, удостове­
ряващ тяхната представителна власт (за пълно­
мощниците – нотариално заверено пълномощно, 
а за законните представители – удостоверение за 
актуално състояние или друго извлечение от съ­
ответния регистър, удостоверяващо правото им да 
представляват заинтересованите лица), и копие от 
платежния документ по т. 4 от това решение, след 
което подписват декларация за опазване повери­
телността на информацията, която се съдържа в 
тръжните книжа, като последната се прилага към 
регистъра по т. 6.
6. Упълномощен служител от администрацията 
на КРС завежда данните на законните или изрично 
упълномощените представители на лицата по т. 2 
от това решение в нарочен „Регистър на лицата, 
закупили тръжни книжа“, след което им предава 
тръжните книжа с приемно-предавателен протокол. 
Данните от регистъра са публични.
7. Срокът за подаване на заявления за участие 
в търга по т. 1 е най-късно до 17 ч. на 17 януари 
2012 г. 
8. Заявленията се приемат всеки работен ден от 
9,30 до 12,30 ч. и от 13 до 17 ч. в сградата на КРС, 
ет. 2, стая № 203. Всяко заявление се комплектува с 
всички изискуеми съгласно тръжните книжа прило­
жения и други документи (документите се подават 
на български език в два екземпляра – оригинали 
и заверени от заявителя копия), които се поставят 
предварително в един или повече непрозрачни 
запечатани и надписани пликове, всеки скрепен с 
печата на заявителя. При подаване на повече от 
един плик пликовете се номерират. Заявленията се 
подават от законните или изрично упълномощени­
те представители на лицата по т. 2 от решението. 
Заявления могат да подават само лица, закупили 
тръжни книжа по т. 3 от решението.
9. Заявленията заедно с приложените пликове с 
документи се приемат от упълномощен служител 
от администрацията на КРС срещу документ за 
внесен депозит за участие в търга и се завеждат по 
общия ред, както и в нарочен „Регистър на лицата, 
подали заявление за участие в търга“. Данните от 
регистъра са публични.
10. Депозитът за участие в търга е 200 000 лв. 
и се внася по банковата сметка на КРС: титуляр: 
Комисия за регулиране на съобщенията; IBAN 
сметка: BG16 BNBG 96613300122601; BIC код: 
BNBG BGSD; банка: Българска народна банка, 
пл. Княз Александър Първи 1. 
11. Началната тръжна цена е в размер 
4 200 000 лв., а стъпката за наддаване в тър­
га – 200 000 лв.
12. Търгът ще започне в 10 ч. на 7 февруари 2012 г. 
в София в сградата на Комисията за регулиране 
на съобщенията, пл. Славейков 11, и ще протече 
по начин, описан в тръжните книжа – „Правила 
за провеждане на търга“.
13. Търгът ще се проведе на български език, като 
всеки участник има право да използва преводач 
по време на провеждане на търга.
Председател: В. Божков
12630 
ОБЛАСТЕН УПРАВИТЕЛ
 НА ОБЛАСТ ДОБРИЧ
ЗАПОВЕД № РД-11-10-313
от 14 ноември 2011 г.
На основание чл. 32, ал. 1 от Закона за адми­
нистрацията, чл. 130, ал. 2, чл. 150, ал. 3, 6 и 8 
ЗУТ, Заповед № РД-11-10-255 от 21.09.2011 г. на 
областния упрвител на област Добрич и решение 
от протокол от заседание на Областния експертен 
съвет по устройство на територията, проведено 
на 12.10.2011 г., във връзка с внесения в област­
ната администрация с писмо № РЗ-01-06-1865 от 
28.09.2011 г. комплексен проект за инвестиционна 
инициатива за обект: „Кабелна линия – подземен 
електропровод „Добротица“ 110 kV в землищата